b"\n_START_ARTICLE_\nRoquefort, Landes\n_START_SECTION_\nUprava\n_START_PARAGRAPH_\nRoquefort je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Arue, Bourriot-Bergonce, Cachen, Labastide-d'Armagnac, Lencouacq, Maillas, Pouydesseaux, Retjons, Saint-Gor, Saint-Justin, Sarbazan in Vielle-Soubiran s 7.716 prebivalci (v letu 2009)._NEWLINE_Kanton Roquefort je sestavni del okro\xc5\xbeja Mont-de-Marsan.\n_START_SECTION_\nZgodovina\n_START_PARAGRAPH_\nNa ozemlju Roqueforta je bil v 10. stoletju pod marsanskimi viskonti zgrajen grad P\xc3\xa8necadet, ki je dominiral nad soto\xc4\x8djem rek Estampon in Douze. Do 12. stoletja je bil obdan z novim gradom. Sredi 12. stoletja je postal prestar in neudoben za bivanje, njegovo zidovje pa je bilo med drugim uporabljeno za gradnjo nove cerkve, ki so jo dali zgraditi menihi iz opatije v Saint-Severu._NEWLINE_Leta 1375 je viskont Gaston Ph\xc3\xa9bus dal v mestu zgraditi bastido, ki je nadometila grad, postala je tudi pomembna romarska postaja na poti v Santiago de Compostelo, Via Lemovicensis.\n_START_SECTION_\nPromet\n_START_PARAGRAPH_\nRoquefort se nahaja ob dr\xc5\xbeavni avtocesti A65, imenovani tudi Gaskonska avtocesta, ki v smeri sever - jug povezuje kraja Langon in Lescar."